
Text rozhodnutia
Súd: Krajský súd Bratislava Spisová značka: 9Sp/12/2015 Identifikačné číslo súdneho spisu: 1015200303 Dátum vydania rozhodnutia: 14. 10. 2015 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2015:1015200303.1 Uznesenie Krajský súd v Bratislave v právnej veci navrhovateľky: K.. Y. V., L. X, XXX XX F., proti odporcovi: Centrum právnej pomoci, Kancelária Bratislava, Námestie slobody 12, 810 05 Bratislava 15, o preskúmanie zákonnosti rozhodnutia odporcu sp. zn. 1882/2015 - KaBA (8626/2013), ČRZ: 4296/2015 zo dňa 22.01.2015 a sp. zn. 2199/2015 - KaBA (9070/2013), ČRZ: 4238/2015 zo dňa 22.01.2015, takto r o z h o d o l : Súd konania vedené na tunajšom súde pod sp. zn. 9Sp/12/2015 a sp. zn. 9Sp/31/2015 z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 06.02.2015 žiadala preskúmať rozhodnutia odporcu sp. zn. 1882/2015 - KaBA (8626/2013), ČRZ: 4296/2015 zo dňa 22.01.2015 a sp. zn. 2199/2015 - KaBA (9070/2013), ČRZ: 4238/2015 zo dňa 22.01.2015, ktorými jej bol odňatý nárok na poskytnutie právnej pomoci z dôvodu, že nevyhovela výzve a v stanovenej lehote nepredložila nevyhnutné doklady na posúdenie trvania nároku na poskytovanie právnej pomoci. V podaní doručenom tunajšiemu súdu dňa 16.04.2015 navrhovateľka oznámila, že nežiada o preskúmanie zákonnosti rozhodnutia, ani žiaden návrh nepodala. Podanie označila ako odpoveď na výzvu zo dňa 27.03.2015, 9Sp/12/2015-12, prílohou ktorého bolo späťvzatie návrhu na začatie konania sp. zn. 9Sp/12/2015-6, Črz: 18105/15 zo dňa 18.03.2015, podaný dňa 23.03.2015, späťvzatie návrhu na začatie konania sp. zn. 9Sp/12/2015-6, Črz: 17917/2015 zo dňa 18.03.2015, podaný dňa 23.03.2015, potvrdenie Sociálnej poisťovne - ústredie o výplate dôchodkových dávok a odvolanie proti rozhodnutiu odporcu zo dňa 06.02.2015. Tunajší súd ju výzvou zo dňa 22.04.2015 a urgenciou zo dňa 02.09.2015 vyzval, aby upresnila, či trvá na svojom návrhu zo dňa 06.02.2015 (odvolaní proti rozhodnutiu odporcu sp. zn. 1882/2015 - KaBA (8626/2013), ČRZ: 4296/2015 zo dňa 22.01.2015 a odvolaní proti rozhodnutiu odporcu sp. zn. 2199/2015 - KaBA (9070/2013), ČRZ: 4238/2015 zo dňa 22.01.2015) alebo podanie zo dňa 15.04.2015 je späťvzatím návrhu zo dňa 06.02.2015 a žiada konania vedené na tunajšom súde pod sp. zn. 9Sp/12/2015 a 9Sp/31/2015 zastaviť. Navrhovateľka reagovala dňa 14.09.2015 elektronickým podaním, ktorým oznámila, že žiada konanie zastaviť, návrh nepodávala. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konania zastavil. O trovách konania súd rozhodol podľa § 246c a § 146 ods. 1 písm. c/ O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

